**არასამეწარმეო (არაკომერციული) იურიდიული პირის**

**საქართველოს რაგბის კავშირის**

**გამგეობის**

**2021 წლის 2 ივნისს**

**სხდომის ოქმი**

 2021 წლის 2 ივნისს, სასტუმრო „თბილისი მარიოტი“-ში, მდებარე მისამართზე: თბილისი, რუსთაველის გამზ. 13, გაიმართა ა(ა)იპ საქართველოს რაგბის კავშირის (რეგისტრაციის ნომერი, თარიღი: 00015/12/0013; 25/01/1999 წ. საიდენტიფიკაციო №204874911) (შემდგომში, სრკ ან კავშირი) გამგეობის სხდომა (შემდგომში, სხდომა).

 სხდომას ესწრებოდა გამგეობის 11 წევრი. სრკ-ს წესდების შესაბამისად, სხდომა გამოცხადდა გადაწყვეტილებაუნარიანად.

**სხდომაზე დამსწრე და წარმოდგენილი გამგეობის წევრები:**

**1/ გივი ჭიჭინაძე (დაბადებული 02.07.1959 წ., პირადი № 01009002077);**

**2/ იოსებ ტყემალაძე (დაბადებული 25.12.1976 წ., პირადი № 01024009582);**

**3/ მერაბ ანთაძე (დაბადებული 04.08.1952 წ., პირადი № 01005001907);**

**4/ ალექსანდრე ხვედელიძე (დაბადებული 21.10.1965 წ., პირადი №01014002287);**

**5/ ნატალია კურტანიძე (დაბადებული 19.12.1976 წ., პირადი №01001004354);**

**6/ გოჩა მაჭავარიანი (დაბადებული 03.01.1964  წ.,  პირადი №01026000757);**

**7/ გაიოზ მონიავა (დაბადებული 04.03.1958  წ.,  პირადი №01009006606);**

**8/ ია ხურცილავა (დაბადებული 23.03.1978 წ., პირადი № 01013002510);**

**9/ გელა ქობულაძე (დაბადებული 30.04.1986 წ., პირადი № 61006019618).**

**10/ ზურაბ ზოიძე (დაბადებული 27.11.1969 წ., პირადი №01008006812);**

**11/ გიორგი კობახიძე (დაბადებული 23.11.1953 წ. , პირადი №01011021299).**

**სხდომის მომწვევი:** კავშირის პრეზიდენტი, იოსებ ტყემალაძე

**სხდომის თავმჯდომარე:** გივი ჭიჭინაძე

**სხდომის მდივანი:** ხატია შელია

**სხდომაზე დამსწრე სხვა პირები:** კავშირის ვიცე-პრეზიდენტები: ლაშა ხურციძე, ნიკოლოზ ალავიძე, თორნიკე გოგებაშვილი, კავშირის თანამშრომელი შალვა ხაბულიანი, სადისციპლინო კომისიის წარმომადგენლები მირიან თავზარაშვილი და ედუარდ ნაჭყებია, მსაჯთა მართვის სამსახურის წარმომადგენლები დავით შუბითიძე და ლუკა კილასონია, კაცთა ეროვნული ნაკრების მთავარი მწვრთნელი ლევან მაისაშვილი და მწვრთნელი ილია მაისურაძე.

**სხდომამ განიხილა დღის წესრიგში შევამალი შემდეგი საკითხები:**

1/ ბოლო პერიოდში გახშირებული უდისციპლინობის ფონზე ახალი სადისციპლინო კოდექსის გააქტიურების საკითხზე მსჯელობა (გადაწყვეტილების მიღება);

2/ კლუბი „ივერია“-ს საკითხის განხილვა, ამ საკითხზე სადისციპლინო კომისიის მიერ გამოტანილი სანქციის გადახედვის საკითხზე მსჯელობა;

3/ ლევან გოგოლაშვილის მიმართ გამოტანილი შემამსუბუქებელი სანქციის გადახედვაზე მსჯელობა;

4/ კლუბი „არმია“-ს მიმართ გამოტანილი სანქციის განხილვა და დამატებითი სანქციების გამოყენებაზე მსჯელობა, ასევე ლუკა კილასონიასა და ბორის ძიმცეიშვილის საკითხის განხილვა;

5/ კლუბი „ლოკომოტივი“-ს განცხადებების განხილვა;

6/ საერთაშორისო ტრანსფერის დროს ლიცენზიის გაცემის ღირებულების საკითხზე მსჯელობა;

7/ ლევან მაისაშვილის და ილია მაისურაძის მოსმენა ნაკრების ადრიკული ტურნეს შესახებ (სარაგბო ფრანჩიზა).

**სხდომამ გადაწყვიტა:**

**1/ პირველ საკითხთან დაკავშირებით,** რომელიც შეეხებოდაბოლო პერიოდში გახშირებული უდისციპლინობის ფონზე ახალი სადისციპლინო კოდექსის გააქტიურების საკითხზე მსჯელობას, სხდომაზე დამსწრე სადისცილინო კომისიის თავმჯდომარემ და იურისტმა განმარტეს, რომ იმის გათვალისწინებით, რომ ჯერ არ არის ფორმირებული სადისციპლინო საჩივრების განმხილველი სააპელაციო სტრუქტურული ერთეული, შეუძლებელია ახალი სადისციპლინო რეგულაციების გამოყენება იმ დრომდე, სანამ არ ამოქმედდება ამ რეგულაციების უკლებლივ ყველა ნორმა. არსებული სადისციპლინო კოდექსით გამგეობას ნაწილობრივ შეთავსებული აქვს სააპელაციო სტრუქტურული ერთეულის ფუნქცია. გამგეობა არ არის შეზღუდული დისციპლინარული სანქციის შეფარდებაში და უფლება აქვს დისციპლინარული სანქციების შეფარდებისას „ინსტრუქციის“ სახით იხელმძღვანელოს ახალი სადისციპლინო რეგულაციის ნორმებით. გამგეობის წევრებმა მიიჩნიეს, რომ გაუგებრობის თავიდან ასაცილებლად და ერთგვაროვანი მიდგომის უზრუნველსაყოფად, ახალი სადისციპლინო რეგულაციების საკითხზე საჭიროა 2021 წლის 17 მაისს გამგეობის სხდომაზე მიღებული გადაწყვეტილების განმარტება. კერძოდ,

* **2021 წლის 17 მაისის სხდომაზე გამგეობამ მოიწონა და დაამტკიცა სადისციპლინო კომისიის თავმჯდომარის მიერ წარმოდგენილი წესები, რადგან ეს წესები პასუხობს მსოფლიო რაგბის მიერ დადგენილი სადისციპლინო რეგულაციების სტანდარტებს. ამავე გადაწყვეტილებაში აღინიშნა, რომ არსებობდა რიგი საკითხებისა, რომლებიც საჭიროებდა დახვეწას, ამიტომ, დავალება მიეცათ შესაბამის პირებს გარკვეული ღონისძიებების გატარებასთან და ინფორმაციის წარმოდგენასთან დაკავშირებით. შესაბამისად, ახალი სადისციპლინო რეგულაციების ამოქმედება მოხდება ამ რეგულაციების იმპლემენტაციასთან დაკავშირებული საკითხების სრულად ამოწურვის შემდეგ. ახალი რეგულაციების ამოქმედების თარიღი გამგეობამ დაუკავშირა სააპელაციო სტრუქტურის ფორმირების, კლუბებისათვის ახალი წესების გაცნობის, თანმდევი ხარჯების გათვლის საკითხებს, რაც უნდა დასრულდეს მიმდინარე წლის პირველ სექტემბრამდე. ამ დრომდე იმოქმედებს არსებული სადისციპლინო კოდექსი, ხოლო სააპელაციო სტრუქტურული ერთეულის ფუნქცია ნაწილობრივ ისედაც ჰქონდა შეთავსებული გამგეობას და დისციპლინარული სანქციების შეფარდებისას „ინსტრუქციის“ სახით იხელმძღვანელებს ახალი სადისციპლინო კოდექსის ნორმებით.**

**2/ მეორე საკითხთან დაკავშირებით,** რომელიც შეეხებოდაკლუბი „ივერია“-ს საკითხის განხილვას და ამ საკითხზე სადისციპლინო კომისიის მიერ გამოტანილი სანქციის გადახედვის საკითხზე მსჯელობას, გამგეობის წევრები გაეცნენ სადისციპლინო კომისიის წარმომადგენლის განმარტებებს და მსაჯთა მართვის სამსახურის მიმართვას. კერძოდ, მსაჯთა სამსახური სთხოვდა კავშირის გამგეობას, რათა უკანასკნელს ემსჯელა სადისციპლინო კომისიის მიერ 2021 წლის 15 აპრილს გამოტანილი გადაწყვეტილების გადახედვასთან დაკავშირებით, რომელიც შეეხებოდა 2021 წლის 11 აპრილს წყალტუბოს „დინოზავრები“-სა და თბილისის „ივერია“-ს შორის გამართულ მატჩზე მომხდარ ინციდენტს (სადისციპლინო კომისიის სხდომის ოქმი # 39). მათი აზრით, შეფარდებული სანქციები ვერ უზრუნველყოფს რაგბის თემში დისციპლინის დონის ამაღლებას. ამიტომ, მსაჯთა მართვის სამსახურის აზრით, მიუხედავად იმისა, რომ კლუბი „ივერია“ ჩამოქვეითდა კაცთა რეგიონალურ ლიგაში, მათი დაქვეითება უმჯობესია განმტკიცდეს კავშირის გამგეობის გადაწყვეტილებით, ასევე კლუბს განესაზღვროს პირობითი სასჯელი - 2 წლის განმავლობაში მსაჯთან ურთიერთობის ეთიკის დარღვევის შემთხვევაში, გუნდი უპირობოდ მოიხსნას ჩემპიონატიდან. მსაჯთა სამსახური მიიჩნევს, რომ ასეთ გადაწყვეტილებას ექნება პრევენციული ხასიათი მომავალი დარღვევების მიმართ. გამგეობამ სრულად გაიზიარა მსაჯთა სამსახურის შუამდგომლობა, ამასთან აღინიშნა, რომ დისციპლინარული დარღვევების ფაქტები საგანგაშოა და კავშირმა ყველა ღონე უნდა იხმაროს მათ აღმოსაფხვრელად, მათ შორის სანქციათა გამკაცრებით. გამგეობის წევრებმა ერთხმად მიიღეს შემდეგი გადაწყვეტილება:

**ა/ დარჩეს ძალაში სადისციპლინო კომისიის მიერ 2021 წლის 15 აპრილს (# 39 სხდომის ოქმი) მიღებული გადაწყვეტილება და დაწესებული სანქციები;**

**ბ/ გაუქმდეს დარჩენილი თამაშები და კლუბი „ივერია“ დაქვეითდეს კაცთა რეგიონალურ ლიგაში;**

**გ/ კლუბ „ივერია“-ს შეეფარდოს 2 წლიანი პირობითი დისკვალიფიკაცია, ხოლო პირობითი დისკვალიფიკაციის პერიოდში ქცევის კოდექსის მძიმე დარღვევის (როგორიცაა მატჩის ოფიციალურ პირთა შეურაცხყოფა და სხვა) შემთხვევაში, კლუბი/გუნდი ავტომატურად მოიხსნება ჩემპიონატიდან.**

**3/ მესამე საკითხთან დაკავშირებით,** რომელიც შეეხებოდა ლევან გოგოლაშვილის მიმართ გამოტანილი შემამსუბუქებელი სანქციის გადახედვაზე მსჯელობას, გამგეობის წევრები გაეცნენ მსაჯთა მართვის სამსახურის მიმართვას, რომელშიც მსაჯები ითხოვდნენ გაუქმებულიყო ლევან გოგოლაშვილის მიმართ გამგეობის 2021 წლის 27 მაისის გადაწყვეტილებით დადგენილი პირობები, კერძოდ დისკვალიფიკაციის 1 სათამაშო კვირის მოხსნასთან დაკავშირებით, რადგან ლ. გოგოლაშვილის მხრიდან არ შესრულებულა ამავე გამგეობის გადაწყვეტილებით მისთვის დაკისრებული პირობა, რომლის საფუძველზეც შეუმსუბუქდა ლევან გოგოლაშვილს დისციპლინარული სანქცია და კლუბს გაეზარდა ფინანსური ჯარიმა.

გამგეობის წევრთა უმრავლესობამ მიიჩნია მსაჯების მიერ წარმოდგენილი არგუმენტი რელევანტურად, რადგან მათი აზრით მოთამაშეს შეუმსუბუქდა დისკვალიფიკაციის პირობები გამგეობის მიერ დამატებით დადგენილი სანქციების სანაცვლოდ, რაც ლ. გოგოლაშვილის მიერ არ განხორციელებულა. შესაბამისად, გამგეობის წევრებმა აღნიშნეს, რომ მოთამაშის მიერ ვერ მოხდა გამგეობის მიერ დადგენილი შემამსუბუქებელი აქტის სათანადოდ გააზრება. მათ კენჭი უყარეს ლევან გოგოლაშვილისათვის 2021 წლის 27 მაისის გამგეობის გადაწყვეტილებით დადგენილი პირობების გაუქმებას და სადისციპლინო კომისიის 2021 წლის 11 მაისის #46 ოქმში ასახული გადაწყვეტილების ძალაში დატოვებას.

* **გამგეობის წევრთა უმრავლესობის გადაწყვეტილებით (8 წევრი) გაუქმდა 2021 წლის 27 მაისის გამგეობის გადაწყვეტილებით დადგენილი პირობები ლევან გოგოლაშვილის მიმართ და ძალაში დარჩა (მოქმედება სრულად აღუდგა) სადისციპლინო კომისიის 2021 წლის 11 მაისის გადაწყვეტილება (სადისციპლინო კომისიის სხდომის #46 ოქმი).**
* **გამგეობა განმარტავს, რომ დისკვალიფიცირებულ მოთამაშეს ეკრძალება მატჩის დროს თამაშში ნებისმიერ დონეზე მონაწილეობა.**

ხმის მიცემისაგან თავი შეიკავა გამგეობის სამმა წევრმა: ია ხურცილავამ, გოჩა მაჭავარიანმა და ალექსანდრე ხვედელიძემ.

**4/ მეოთხე საკითხთან დაკავშირებით,** რომელიც შეეხებოდა კლუბი „არმია“-ს მიმართ სადისციპლინო კომისიის მიერ გამოტანილი სანქციისა და ლუკა კილასონიასა და ბორის ძიმცეიშვილის საკითხის განხილვას, გამგეობის წევრები გაეცნენ 2021 წლის 26 მაისის სადისციპლინო კომისიის #48 სხდომის ოქმს, რომლის მიხედვითაც სადისციპლინო კომისიამ იმსჯელა 2021 წლის 23 მაისს თბილისის „არმია“-სა და ქუთაისის „არესი“-ს შორის გამართული მატჩის დროს მომხდარი დისციპლინარული გადაცდომების ფაქტების შესახებ. კერძოდ, კომისიამ დაადგინა, რომ კლუბი „არმია“-ს მოთამაშეების, ბექა მეკოკიშვილი, თენგიზ ჯინაშვილი, მწვრთნელი ლაშა ბაირამაშვილის მხრიდან ადგილი ჰქონდა მატჩის ოფიციალურ პირთა სიტყვიერ შეურაცხყოფას; კლუბი „არმია“-ს მენეჯერი ჯაბა კიზირიას მხრიდან ადგილი ჰქონდა დისკვალიფიკაციის პერიოდში გუნდთან კონტაქტს და სრკ-ს მატჩის ოფიციალურ პირთა სიტყვიერ შეურაცხყოფას; სრკ-ს განვითარების მენეჯერის ბორის ძიმცეიშვილის მხრიდან ადგილი ჰქონდა მატჩის დროს მატჩის ოფიციალურ პირთა სიტყვიერ შეურაცხყოფას, ხოლო მატჩის შემდეგ - სრკ-ს მსაჯთა მართვის სამსახურის მენეჯერთან სიტყვიერ შეურაცხყოფას და ფიზიკურ დაპირისპირებას, რა დროსაც მან გამოიყენა ხელკეტი; სრკ-ს მსაჯთა მართვის სამსახურის მენეჯერის ლუკა კილასონიას მსრიდან ადგილი ჰქონდა მატჩის შემდეგ სრკ-ს განვითარების მენეჯერთან ბორის ძიმცეიშვილთან ფიზიკურ დაპირისპირებას, რომელიც გამოწვეული იყო უკანასკნელის მხრიდან სიტყვიერი შეურაცხყოფით. სადისციპლინო კომისიამ გამოიყენა შესაბამისი სანქციები კლუბი „არმია“-ს მოთამაშეების, მწვრთნელის და მენეჯერის მიმართ, ხოლო რაც შეეხება სრკ-ს თანამშრომელთა მიერ განხორციელებულ დისციპლინარული გადაცდომების შინაარსის მქონე ქმედებებს, სადისციპლინო კომისიის საოქმო ჩანაწერის მიხედვით, მოქმედი სადისციპლინო კოდექსი არ არეგულირებს სრკ-ს თანამშრომელთა მიერ ჩადენილ დისციპლინარულ დარღვევებს, რისი გათვალისწინებითაც კომისიამ სრკ-ს სადისციპლინო კოდექსის 4.11 პუნქტის საფუძველზე მიმართა კავშირის პრეზიდენტს შემდგომი რეაგირებისათვის. პრეზიდენტმა თავის მხრივ საკითხი სამსჯელოდ გამოიტანა გამგეობის სხდომაზე. აღნიშნულ ინციდენტთან დაკავშირებით გამგეობის წევრები ასევე გაეცნენ მსაჯთა მართვის სამსახურის მიმართვას, რომლითაც ისინი ითხოვდნენ გამგეობას მოეხდინა დისკვალიფიცირებული პირების თამაშებზე არყოფნის უზრუნველყოფა. გამგეობის წევრებმა განსაკუთრებული ყურადღება გაამახვილეს კლუბი „არმია“-ს მენეჯერის ჯაბა კიზირიასთან მიმართებით, რადგან აღნიშნულ პირს მძიმე დარღვევისათვის ჰქონდა შეფარდებული ხანგრძლივი დისკვალიფიკაცია, რომლის შემდგომი შემსუბუქება მოხდა წინა გამგეობის მიერ იმ პირობით, რომ ჯ.კიზირიას არ ექნებოდა დაშვება გუნდთან და მატჩებზე. მას არაერთხელ აქვს ჩადენილი მძიმე გადაცდომა. გამგეობის ზოგი წევრის აზრით, მისი ისტორიის გათვალისწინებით, გამართლებული იქნებოდა სადისციპლინო კომისიის მიერ შეფარდებული სანქციის დამძიმებაც, რადგან დღემდე ვერ მოხდა მის მიერ ახალი დარღვევების ჩადენის პრევენციის უზრუნველყოფა. იმის გამო, რომ სადისციპლინო სანქციების გაძლიერებასთან მიმართებაში გამგეობის წევრთა მოსაზრებები გაიყო, კავშირის პრეზიდენტმა გამგეობას შესთავაზა კანჭი ეყარათ შემდეგი საკითხისათვის:

* **მოხდეს თუ არა სადისციპლინო კომისიის მიერ გამოყენებული სანქციების გამკაცრება.**

 სანქციების გამკაცრებას მხარი დაუჭირა გამგეობის 6 წევრმა: ია ხურცილავა, გიორგი კობახიძე, ნატალია კურტანიძე, ზურაბ ზოიძე, გივი ჭიჭინაძე და მერაბ ანთაძე.

 წინააღმდეგი იყო გამგეობის 2 წევრი: ალექსანდრე ხვედელიძე, გაიოზ მონიავა.

 საკუთარი პოზიციის დაფიქსირებისაგან თავი შეიკავა გამგეობის 3 წევრმა: გოჩა მაჭავარიანი, სოსო ტყემალაძე, გელა ქობულაძე.

 იმის გათვალისწინებით, რომ გამგეობის დამსწრე წევრთა უმრავლესობით გადაწყდა სანქციების გამკაცრებაზე მსჯელობა, გამგეობამ კენჭისყრაზე დააყენა და უმრავლესობით (6 წევრი: ია ხურცილავა, გიორგი კობახიძე, ნატალია კურტანიძე, ზურაბ ზოიძე, გივი ჭიჭინაძე და მერაბ ანთაძე) მიიღო შემდეგი გადაწყვეტილება:

**ა/ ძალაში დარჩეს სადისციპლინო კომისიის მიერ #48 სხდომის ოქმში დაფიქსირებული სახდელები სრულად და მათ დაემატოს გამგეობის მიერ დადგენილი აკრძალვა;**

 **ბ/ სრკ-ს ეგიდით ორგანიზებულ პირველი ლიგის 06.06.2021 წლის არესი-არმიას მატჩში (დიდ 10-ში ასვლა/დარჩენა) აეკრძალოთ სტადიონზე დასწრება სადისციპლინო კომისიის 2021 წლის 26 მაისის გადაწყვეტილებით დისკვალიფიცირებულ შემდეგ პირებს (ოქმი #48) კერძოდ,**

* **კლუბი „არმია“-ს მორაგბე ბექა მეკოკიშვილი;**
* **კლუბი „არმია“-ს მორაგბე თენგიზ ჯინაშვილი;**
* **კლუბი „არმია“-ს მწვრთნელი ლაშა ბაირამაშვილი;**

 **გ/ სრკ-ს ეგიდით ორგანიზებულ შიდა (ეროვნულ) ჩემპიონატებზე აეკრძალოს სტადიონზე დასწრება კლუბი „არმია“-ს მენეჯერს ჯაბა კიზირიას - 1 წლის ვადით**

რაც შეეხება კავშირის თანამშრომლების, განვითარების მენეჯერის ბორის ძიმცეიშვილის და მსაჯთა მართვის სამსახურის მენეჯერის ლუკა კილასონიას გადაცდომებს, რომლებიც აღნიშნულია სადისციპლინო კომისიის სხდომის #48 ოქმში, გამგეობის წევრებმა იმსჯელეს დასახელებული პირების გადაცდომების ხარისხზე და ჯერადობაზე. მათ აღნიშნეს, რომ დასაგმობია კავშირის თანამშრომლების მხრიდან ჩადენილი დისციპლინარული დარღვევები და მისცეს რეკომენდაცია კავშირის პრეზიდენტს, რომ ასეთი ფაქტების არსებობის შემთხვევაში დადგეს მათი სამსახურიდან გათავისუფლების საკითხი. ამასთან, მათ გაითვალისწინეს ის გარემოება, რომ ლუკა კილასონიას შემთხვევაში ადრე არ ჰქონია ადგილი რაიმე სახის დისციპლინარულ დარღვევას, ის ხასიათდება დადებითად, ამიტომ მის მიმართ ამ კონკრეტულ შემთხვევაში გაფრთხილების გამოცხადება მოიაზრება ადეკვატურ სანქციად. ზემოაღნიშნულ მსჯელობაზე დაყრდნობით, **გამგეობის წევრებმა ერთხმად მიიღეს შემდეგი გადაწყვეტილება:**

**ა/ დაევალოს კავშირის პრეზიდენტს იმსჯელოს სრკ-ს განვითარების მენეჯერის, ბორის ძიმსეიშვილის დისციპლინარულ გადაცდომაზე და მის მიმართ შესაბამისი სანქციის გამოყენებისას გაითვალისწინოს ბ. ძიმსეიშვილის მრავალჯერადი დისციპლინარული გადაცდომა;**

**ბ/ ბორის ძიმსეიშვილს აეკრძალოს სრკ-ს ეგიდით ორგანიზებულ პირველი ლიგის 06.06.2021 წლის არესი-არმიას მატჩში (დიდ 10-ში ასვლა/დარჩენა)სტადიონზე დასწრება;**

**დ/ მსაჯთა მართვის სამსახურის მენეჯერს, ლუკა კილასონიას მიეცეს გაფრთხილება და აეკრძალოს სრკ-ს ეგიდით ორგანიზებულ პირველი ლიგის 06.06.2021 წლის არესი-არმიას მატჩში (დიდ 10-ში ასვლა/დარჩენა)სტადიონზე დასწრება.**

 კავშირის პრეზიდენტმა ყურადღება გაამახვილა შეფარდებული სანქციების შესრულების გაკონტროლების მნიშვნელობაზე, იმისათვის, რომ რეალურად აღსრულდეს სადისციპლინო დარღვევებთან დაკავშირებით მიღებული გადაწყვეტილებები. გამომდინარე აქედან, გამგეობის წევრებმა ერთხმად მიიღეს შემდეგი გადაწყვეტილება:

* **დაევალოს კავშირის ვიცე-პრეზიდენტს, თორნიკე გოგებაშვილს დისციპლინარულ დარღვევებთან დაკავშირებით დაწესებული აკრძალვების აღსრულების გაკონტროლება**.

**5/ მეხუთე საკითხთან დაკავშირებით,** რომელიც შეეხებოდა კლუბი „ლოკომოტივი“-ს განცხადებების განხილვას, გამგეობის წევრებმა უმრავლესობით (10 წევრი 1-ს წინააღმდეგ (ალექსანდრე ხვედელიძე)) მხარი არ დაუჭირეს კლუბი „ლოკომოტივი“-ს 31/05/2021 წლის განცხადების განხილვას, რომლითაც კლუბი აპროტესტებდა სადისციპლინო კომისიის სხდომის #50 ოქმს და ითხოვდა ზვიად მაისურაძის გამგეობის სხდომაზე დაბარებას და მოსმენას.

 გამგეობის წევრებმა განიხილეს კლუბის მეორე, 26/05/2021 წლის განცხადება, სადაც კლუბის მენეჯერი აღწერდა გარემოებებს, რის შედეგადაც სადისციპლინო კომისიის მიერ 2020 წლის 18 მაისს კლუბი „ლოკომოტივი“-ს მიმართ იქნა გამოტანილი გადაწყვეტილება, რომლის შესაბამისადაც კლუბ „ლოკომოტივი“-ს არასაპატიო მიზეზით მატჩზე გამოუცხადებლობის გამო ჩაეთვალა წაგება, დააკლდა ერთი ქულა და დაჯარიმდა 10,000 ლარით, ხოლო კლუბი „ბათუმი“-ს ჩაეთვალა ბონუსქულიანი მოგება და ანგარიში დაფიქსირდა 30:00 (ოქმი #47).

 „ლოკომოტივი“-ს წარმომადგენელი თავის განცხადებაში უთითებდა, რომ მათი მატჩზე არ გამოცხადება განპირობებული იყო უსაფრთხოების მოტივით, რადგან მათ მორაგბეს თამაშის წინა დღეს დაუდასტურდა კოვიდ-19 ვირუსი. მათ გაიარეს კონსულტაცია სამედიცინო სამსახურის უფროსთან, ბ. ჩადუნელთან და საშეჯიბრო კომიტეტის უფროსთან, ნ. მამრიკიშვილთან. მათ მოუწიათ სხვა მოთამაშეების ტესტირებაც, რის გამოც ვერ შეძლეს თამაშზე გამოცხადება. განმცადებელმა სთხოვა გამგეობას, რათა გათვალისწინებული ყოფილიყო აღწერილი ვითარება და შემსუბუქებული და შემცირებული დაკისრებული დისციპლინარული სახდელები.

 გამგეობის წევრებმა მიიჩნიეს, რომ საკითხში უკეთ გასარკვევად საჭირო იყო სამედიცინო სამსახურის უფროსის, ბ. ჩადუნელის და საშეჯიბრო კომიტეტის უფროსის, ნ. მამრიკიშვილის მოწვევა და მათგან ინფორმაციის მიღება. გამომდინარე აქედან, **გამგეობის წევრებმა ერთხმად გადაწყვიტეს:**

* **გადაიდოს საკითხის განხილვა შემდეგი გამგეობის სხდომისათვის და სხდომაზე მოწვეულნი იყვნენ სამედიცინო სამსახურის უფროსი, ბ. ჩადუნელი და საშეჯიბრო კომიტეტის უფროსი, ნ. მამრიკიშვილი.**

**6/ მეექვსე საკითხთან დაკავშირებით,** რომელიც შეეხებოდა საერთაშორისო ტრანსფერის დროს ლიცენზიის გაცემის ღირებულების საკითხზე მსჯელობას, გამგეობის წევრმა ია ხურცილავამ გააცნო გამგეობის წევრებს მოქმედი ნორმა, რომლის მიხედვითაც „მორაგბის შიდა ტრანსფერის განხორციელების შემთხვევაში მიმღები კლუბი (გუნდი) ან/და მორაგბე ვალდებულია გადაიხადოს სრკ-ში მომსახურების საფასური 60 ლარის ოდენობით, ხოლო საერთაშორისო ტრანსფერის განხორციელებისას \_ **700 ევროს ოდენობით,** თუკი მორაგბე გადადის თაიერ 1(Tier1) დონის ქვეყანაში, ხოლო **1500 ევროს ოდენობით,** თუკი მორაგბე გადადის თაიერ 2 (Tier2) ან თაიერ 3 (Tier3) დონის ქვეყანაში. საერთაშორისო ტრანსფერის დროს ამ პუნქტში დადგენილი საფასურის გადახდის ვალდებულებისაგან თავისუფლდებიან მორაგბეები, რომლებიც გადადიან უცხო ქვეყნების სამოყვარულო კლუბებში/გუნდებში და/ან არიან უცხო ქვეყნების სასწავლო დაწესებულებების მოსწავლეები/სტუდენტები და წარმოადგენენ შესაბამის ცნობას სასწავლო დაწესებულებებიდან“ (საქართველოს მორაგბეთა სტატუსისა და ტრანსფერის შესახებ დებულების მე-7 მუხლის მე-8 პუნქტი)

 ია ხურცილავამ მოახსენა გამგეობას, რომ მოთამაშეებში არსებობს დიდი უკმაყოფილება გაზრდილ სალიცენზიო მოსაკრებელთან დაკავშირებით, რადგან მათ თავად უწევთ ამ საფასურის გადახდა, ხოლო მათი ეკონომიკური პირობები არ აძლევთ ამის საშუალებას. ამასთან, რიგი მოთამაშეებისა გათავისუფლდნენ საფასურის გადახდისაგან, რამაც სხვებში გააჩინა უსამართლობის განცდა. ამასთანავე, არიან მოთამაშეები, რომლებმაც უცხოეთის კლუბში გადასვლისას ერთხელ უკვე გადაიხადეს სალიცენზიო მოსაკრებელი, თუმცა მეორედ გადასვლის შემთხვევაში ისევ უწევთ მისი გადახდა. გამგეობის წევრებმა აღნიშნეს, რომ მიმდინარე პანდემიურ პერიოდში, როდესაც ისედაც შემცირდა მოთამაშეთა გადინება, ასევე მათი ეკონომიკური მდგომარეობის გათვალისწინებით მიზანშეწონილია მოხდეს საერთაშორისო ტრანსფერების დროს სალიცენზიო მოსაკრებელთან დაკავშირებული ნორმის შეჩერება ახალი სატრანსფერო დებულების მიღებამდე, რომელშიც სხვა საკითხებთან ერთად დაიხვეწება სალიცენზიო საფასურის საკითხიც. გამომდინარე აღნიშნული მსჯელობიდან, გამგეობის წევრებმა ერთხმად გადაწყვიტეს:

**ა/ შეჩერდეს საქართველოს მორაგბეთა სტატუსისა და ტრანსფერის შესახებ დებულების მე-7 მუხლის მე-8 პუნქტის მოქმედება.**

**ბ/ დაევალოს კავშირის ვიცე-პრეზიდენტს, ლაშა ხურციძეს მიმდინარე წლის პირველ სექტემბრამდე წარმოადგინოს ახალი სატრანსფერო დებულების პროექტი.**

**7/ მეშვიდე საკითხთან დაკავშირებით,** რომელიც შეეხებოდა ლევან მაისაშვილის და ილია მაისურაძის მოსმენას ნაკრების აფრიკულ ტურნესთან დაკავშირებით (სარაგბო ფრანჩიზა), კაცთა ეროვნული ნაკრების მთავარმა მწვრთნელმა, ლევან მაისაშვილმა და მწვრთნელმა ილია მაისურაძემ გამგეობის წევრებს გააცნეს მათი გეგმების, პრობლემების და მოლოდინების შესახებ, რომელიც უკავშირდება სარაგბო ფრანჩიზას. მათ უპასუხეს გამგეობის წევრების მიერ დასმულ კითხვებს მოთამაშეთა სელექციის და მომზადების შესახებ, ასევე ქართული რაგბისათვის ფრანჩიზის საჭიროებაზე და მნიშვნელობაზე. ლევან მაისაშვილმა განაცხადა, რომ მას ყოველთვის ჰქონდა და ახლაც აქვს სურვილი გამგეობას უფრო ხშირად გააცნოს ნაკრების გეგმებისა და გამოწვევების შესახებ. მისი აზრით, დღეს საქართველოს სარაგბო ცხოვრებას უდგას შიდა ჩემპიონატების დაბალი დონის პრობლემა, როდესაც ქართული კლუბების სტანდარტი ვერ აკმაყოფილებს საერთაშორისო სტანდარტებს. ამასთან, უდგათ პრობლემა მოთამაშეთა არასაკმარისი რაოდენობის გამო, რაც გამოწვეულია მათ შორის ტრავმებით და პანდემიით. მისი ინფორმაციით, უცხო კლუბებში მყოფი რიგი მოთამაშეებისა მზად არიან ჩამოვიდნენ ფრანჩიზის ტურნირისათვის. ლევან მაისაშვილის აზრით მნიშვნელოვანია კონკურენციის გააქტიურება, რასაც ისი აზრით ასევე ხელს შეუწყობს უმაღლესი ლიგის ტრანსფორმირება 8 გუნდიან ლიგად. პრობლემებზე საუბრისას, მან ასევე დაასახელა სარაგბო ბაზის - სტადიონის არასასურველი მდგომარეობა. კავშირის პრეზიდენტმა აღნიშნა, რომ ქართული რაგბი დგას სისტემური პრობლემების წინაშე, მათ შორის დისციპლინასთან დაკავშირებული საკითხები ერთ-ერთ პირველ ადგილზეა თავისი მნიშვნელობით. ამიტომ, ნაკრების მენეჯერებმაც უნდა იმოქმედონ არსებული რეალობის გათვალისწინებით ადეკვატური შედეგების მისაღწევად.

სხდომის თავმჯდობარე: გივი ჭიჭინაძე